پیٹروچائنا

پیٹروچائنا 
(; ) ایک چینی تیل اور گیس کمپنی ہے اور یہ
ریاستی ملکیت کی چین قومی پٹرولیم کارپوریشن کی ذیلی کمپنی ہے۔ اس صدر دفتر ضلع ڈونگچینگ، بیجنگ میں واقع ہے۔ 
یہ چین کی تیل کی پیداور کی دوسری سب سے بڑی کمپنی ہے۔ 
اس کی تجارت ہانگ کانگ اور نیو یارک میں ہوتی ہے مرکزی انٹرپرائز نے نومبرء 2007ء میں شنگھائی میں اس کے اسٹاک جاری کرنے کے منصوبے کا اعلان کیا اور تب سے یہ شنگھائی اسٹاک ایکسچینج میں بھی دستیاب ہے۔

تاریخ 
پیٹروچائنا ایک مشترکہ اسٹاک کمپنی کے طور پر 5 نومبر، 1999ء کو قائم ہوئی۔ اسے عوامی جمہوریہ چین کے کمپنی قانون کے تحت محدود ادائیگی واجبات کے ساتھ قائم کیا گیا۔

اگرچہ پیٹروچائنا ایشیا کی سب سے زیادہ منافع بخش کمپنی ہے، یہ کامیابی کارپوریٹ مینجمنٹ کا نتیجہ ہوسکتی ہے، لیکن اس کی ایک وجہ جین میں تیل کی مصنوعات کے تھوک اور خوردہ کاروبار میں زیادہ مقابلہ نہ ہونا بھی ہو سکتا ہے۔

مئی 2007ء کے شروع میں کمپنی نے اعلان کیا کہ اس نے ملک کے شمال مشرقی ساحل پر دہائی کی چین کی سب سے بڑی تیل کی تلاش کی ہے۔
اس آئل فلیڈ کا نام "جیدونگ نانپو آئل فلیڈ" ہے اور یہ خلیج بوہای میں واقع ہے۔ 
مئی 2008ء میں ان کی توقعات کم ہوئیں۔ 

پیٹروچائنا ضلع دوشانزی کی ریفائنری 24 ستمبر، 2009ء کو مکمل طور پر فعال ہو گئی۔
یہ ریفائنری چین کی سب سے بڑی ریفائنری ہے جس کی سالانہ صلاحیت 10 ملین ٹن تیل اور 1 ملین ٹن ایتھیلین (پٹرولیم اور قدرتی گیس سے حاصل ہونے والی ایک میٹھی اور بے رنگ گیس) ہے.

عوامی جمہوریہ چین نے "نیپال آئل کارپوریشن" کے ساتھ 2016ء میں ایک معاہدے پر دستخط کیے جس کے مطابق پیٹروچائنا نیپال کی پٹرولیم کی کھپت کا 30 فی صد حصہ قراہم کرے گی۔
چین نے نیپال کی بلدیہ پانچکھال تک پائپ لائن کی تعمیر اور ایک تخزینی ڈپو تعمیر کرنے کی منصوبہ بندی کی ہے۔ 

2017ء میں، پیٹروچائنا کے حصص تجارتی منڈیوں میں قدرتی گیس کی قیمتوں میں اضافے کے بعد مزید بڑھ گئے ہیں۔

حوالہ جات 

چین کی تیل کمپنیاں
چین کی حکومتی کمپنیاں
چین کی قدرتی گیس کمپنیاں
چین کی مرافقات
چینی برانڈ
قومی تیل اور گیس کمپنیاں
نیو یارک اسٹاک ایکسچینج میں درج کمپنیاں
ڈونگچینگ ضلع، بیجنگ